कन्हारगांव में तोड़े गए 7 अतिक्रमण
भानुप्रतापपुर| शहर में अतिक्रमण तोड़ने का असर शहर से सटे ग्राम में भी दिखने लगा है। बुधवार को ग्राम पंचायत कन्हार गांव के आश्रित गांव पांडरपुरी में अवैध रूप से बने तीन और सरईपारा में अतिक्रमण को राजस्व अमला के सहयोग से ग्राम पंचायत द्वारा हटाया गया। मकानों को जेसीबी से तोड़ा गया। सरपंच परमेश्वर गोटा ने बताया तीन लोगों ने अवैध कब्जा कर मकान बनाया था इसके अलावा सरईपारा में चार झोपड़ी हटाई गईं। लगभग 20 लोगों ने बाड़ी बनाकर रास्ता बंद किया हुआ था। इसे हटाने को कई बार कहा गया पर नहीं हटाया गया इसलिए इनके खिलाफ कार्यवाही की गई। नंदू राम गायकवाड़, महेश रजक, राधा बाई सोनवानी ने बताया ग्राम पंचायत द्वारा बिना नोटिस के तोड़फोड़ किया गया है। इसकी शिकायत थाने में करेंगे।
hin_Deva hin_Deva